კრასნოდარის მხარე

კრასნოდარის მხარე () — რუსეთის ფედერაციის სუბიექტი, შედის სამხრეთის ფედერალური ოკრუგის შემადგენლობაში. ადმინისტრაციული ცენტრი — კრასნოდარი. დაარსდა 1937 წლის 13 სექტემბერს.

 გეოგრაფია 
კრასნოდარის მხარე მდებარეობს სამხრეთ რუსეთში ჩრდილოეთ კავკასიის სამხრეთ-დასავლეთ ნაწილში აზოვისა და შავი ზღვის სანაპიროებზე. საზღვრის სიგრძეა 1540 კმ. საიდანაც 740 კილომეტრი საზღვაოა. მხარეს აღმოსავლეთიდან ესაზღვრება სტავროპოლის მხარე და ყარაჩაი-ჩერქეზეთი ჩრდილოეთიდან როსტოვის ოლქი, სამხრეთიდან საქართველო, ხოლო მის საზღვრებს შიგნითაა მოქცეული ადიღეს რესპუბლიკა. რელიეფი მთიანი და ვაკეა. უმეტესი ნაწილი უჭირავს შავმიწა სტეპურ ყუბან-აზოვისპირა ვაკეს (ყუბანისპირა ვაკე). სამხრეთით — კავკასიონის ჩრდილოეთი კალთები და შტოქედები დაფარულია ტყით (წიფელი, სოჭი, ნაძვი). მთავარი მდინარეა ყუბანი.

 მოსახლეობა 
2010 წლის აღწერების მიხედვით კრასნოდარის მხარის ეროვნული შემადგენლობა ასეთია:

ეროვნება რაოდენობა (2010 ათ.)რუსები 4522,8 (88,3 %)სომხები 281,7 (5,5 %)უკრაინელები 83,7 (1,6 %)თათრები 24,8 (0,5 %)ბერძნები 22,6 (0,4 %)ქართველები 17,8 (0,3 %)ბელარუსები 16,9 (0,3 %)ადიღეელები 13,8 (0,3 %)ბოშები 12,9 (0,3 %)გერმანელები 12,2 (0,2 %)აზერბაიჯანელები 10,2 (0,2 %)კაზაკები 5,3 (0,1 %)თურქები 8,5 (0,2 %)

2008 წლის 1 იანვრის მონაცემების მიხედვით უდიდესი ქალაქებია: კრასნოდარი (709,7 ათ. კაცი), სოჭი (334,3 ათ. კაცი), ნოვოროსიისკი (283,8 ათ. კაცი), არმავირი (189,1 ათ. კაცი).

ლიტერატურა

 რესურსები ინტერნეტში 

 Официальный сайт администрации Краснодарского края 
 Портал исполнительных органов государственной власти Краснодарского края 
 Совет муниципальных образований Краснодарского края
 Юга. Ру — Портал Краснодара и Краснодарского края
 Kuban.info Информационный портал Краснодарского края

სქოლიო